CELEX: 62011TN0076
Language: hu
Date: 2011-02-02 00:00:00
Title: T-76/11. sz. ügy: 2011. február 2-án benyújtott kereset — Spanyolország kontra Bizottság

19.3.2011   
            
            
               HU
            
            
               Az Európai Unió Hivatalos Lapja
            
            
               C 89/27
            
         2011. február 2-án benyújtott kereset — Spanyolország kontra Bizottság
   (T-76/11. sz. ügy)
   2011/C 89/52
   Az eljárás nyelve: spanyol
   
      Felek
   
   
      Felperes: Spanyol Királyság (képviselő: N. Díaz Abad meghatalmazott)
   
      Alperes: Európai Bizottság
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               semmisítse meg az egyes 2010. évi halászati kvótáknak az előző évben történt túlhalászás miatti csökkentéséről szóló, 2010. november 8-i 1004/2010/EU bizottsági rendeletet (HL L 291., 31. o.);
            
         
               —
            
            
               az alperes intézményt kötelezze a költségek viselésére.
            
         
      Jogalapok és fontosabb érvek
   
   Keresetének alátámasztásaként a felperes négy jogalapra hivatkozik:
   
               1.
            
            
               Az első jogalap a jogi alap téves megválasztásán alapul, mivel a megtámadott jogi aktus jogi alapja azon 2009. november 20-i 1224/2009/EK tanácsi rendelet (1) 105. cikke, amely 2010. január 1-jén lépett hatályba, miközben a jogsértéseket, amelyekre a jelen ügybeli szankciókat alkalmazzák, 2009-ben követték el.
            
         
               2.
            
            
               A második jogalap a jogszerűség és a jogbiztonság elveinek megsértésén alapul, ugyanis jelen esetben olyan szankcionáló rendelkezést alkalmaznak, amely a jogsértések megtörténtekor még nem volt hatályban.
            
         
               3.
            
            
               A harmadik jogalap a kedvezőtlenebb szankciókat tartalmazó rendelkezések visszaható hatályának tilalma elvén alapul, ugyanis jelen esetben a 2009-ben elkövetett jogsértésekre kedvezőtlenebb szabályozást alkalmaznak.
            
         
               4.
            
            
               A negyedik jogalap azon alapul, hogy nem engedhető meg, hogy a Bizottság attól függően határozza meg az alkalmazandó jogszabályt, hogy valamely magatartás vizsgálatát mely időpontban kezdte meg.
            
         
      (1)  A közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendelet (HL L 343., 1. o.)